钦定古今图书集成/理学汇编/学行典/第022卷 > 皇极经世心易发微三 > 《婚姻》
## 钦定古今图书集成/理学汇编/学行典/第022卷 > 皇极经世心易发微三 > 《婚姻》

婚姻，乃夫妇造端之始，为五伦之根本也。凡占婚姻，
以体为男，以用为女，女家问数，反此推详。故体盛则
吉，体衰则凶。体之下为内家，体之上为外家，冲时不
遂，合时有成，上阳下阴，体用相生，相合而日不相克
者，为凤凰于飞，夫唱妇随。上阴下阳，主克宾而日不
相克者，为先难后获，鱼水相谐，奇偶相犯，体用相克，
夫妻反目，事必有乖。正数生而互变克，始虽和睦而
终须失耦。正数克而互变生，始虽乖违而终必和合。
正数互变，俱来生体，百年偕老。用逢真进生体，四植
有情，更带吉神者，女子端静，必助夫荣家之女。用逢
休囚克体，四植无情，更带凶煞者，女擅男权，非助夫，
荣家之妇。体盛，四植有情，富厚之家。带吉夫命，必贵
逢衰，四植无情，贫贱之辈。纯阴纯阳，固非良女，上下
相克，亦岂久长。水火既济，虽强成而不睦，内阴外阳，
纵有阻而终成。若为日克，恐有阻隔。变卦及互卦体，
为日所克，夫妇带疾。子日得震卦屯卦，若在本体，或
互变伏三卦，主女子淫乱，男子亦然。内生外又生日
者，妻有二心。外生日又生内者，夫有上妻。日克内非
处子，日克外非纯男。互体所伏，却占男女心地，及主
事人。以卦推之，子逢真进二气，后裔必昌。遇煞无气，
定是孤儿。财逢进气，异日享福。阳数，男人为媒；阴数，
女人为媒。互卦生体克用，有人向我而破他。互卦克
体而生用，有人向他而破我。正卦生体，互变克之，婚
将成而复变。正卦克体，互变生之，人虽破而复成。正
衰变旺，先贫后富。兑卦克体，婚未成而先生口舌。干
卦生体，婚成后必见欢欣。坤艮有阻，震卦口舌，欲知
女子相貌，亦以用卦推详。外生内又生日辰者，两家
争求。男得震巽者再婚，女得坎离者再嫁。又以正卦
分外夫内妻，伏卦分上下二家，虚实贫富。伏卦分上
下，有气无气分远近。内旺则自己之门户盛，外旺则
他家之门户高。外生内，有嫁奁而得彼家之益。内生
外，无嫁奁而受彼家之害。互卦生体，我得媒人之力。
互卦生用，他得媒妁之权。互卦是阳，男人为媒。互卦
是阴，女人为媒。若变卦生体克宾，则有人至我家夸
美。若变卦生宾克主，则有人去他家破婚。

策曰：正卦之策为我家，变卦之策为彼族，元会运世
之位，祖父妻子之端，男数欲阳，女数欲阴，此十为夫，
彼十为妇，女家占得仿此，男族占得亦然。得进数者，
有始有终，得退数者，多贫多窘。元数空，不利于长，会
数缺，不利于亲。十数空，哭夫哭妻，零数缺，绝子绝孙未成婚，观其四象婚将成，定其数期，空缺重重，终是
难成，逆数叠叠，未为好音，阴剥阳则克夫，阳剥阴则
克妇。会为婚姻，世为媒妁，所以谐为夫妇，方能成其
室家。